laion/Wikipedia-Exotic huggingface dataset:
ალექსანდრე ლომაია

ალექსანდრე (კახა) ლომაია (დ. 27 ივლისი, 1963, თბილისი, საქართველოს სსრ) — ქართველი პოლიტიკოსი, დიპლომატი და სახელმწიფო მოღვაწე. საქართველოს განათლებისა და მეცნიერების მინისტრი 2004–2007 წლებში. 1985 წელს დაამთავრა საქართველოს პოლიტექნიკური ინსტიტუტი ინჟინერ-ჰიდრომშენებლის სპეციალობით, ხოლო 1992 წელს — მოსკოვის საინჟინრო-სამშენებლო ინსტიტუტის ასპირანტურა. არის ტექნიკურ მეცნიერებათა კანდიდატი. 1985–1987 წლებში მუშაობდა „თბილჰიდროპროექტის“ ინსტიტუტში ინჟინრად; 1989-1992 წლებში იყო მოსკოვის ქართული სათვისტომოს დარბაზის წევრი. 1991 წელს მოსკოვში დაინიშნა საქართველოს მთავრობის წარმომადგენლის მოადგილედ, შემდეგ წარმომადგენლის მოვალეობის შემსრულებლად. 1995–2000 წლებში მუშაობდა ევრაზიის ფონდის სამოქალაქო საზოგადოებისა და მედიის პროგრამის კოორდინატორად, ხოლო 2000-2002 წლებში ამავე ფონდის საქართველოს წარმომადგენლობის დირექტორად. 2002-2003 წლებში იყო საერთაშორისო ორგანიზაციის „დიმოკრასი ქოალიშნის“ რეგიონული დირექტორი ყოფილი საბჭოთა კავშირის ქვეყნებში; 2003-2004 წლებში — ფონდი „ღია საზოგადოება-საქართველოს“ აღმასრულებელი დირექტორი. 2004 წლის 17 თებერვალს დაინიშნა საქართველოს განათლებისა და მეცნიერების მინისტრად, ხოლო 2007 წლის 19 ნოემბერს — ეროვნული უშიშროების საბჭოს მდივნად. 2009 წლის 1 იანვრიდან 2012 წლის 27 ოქტომბრამდე იყო გაერთიანებული ერების ორგანიზაციაში საქართველოს მუდმივი და სრულუფლებიან წარმომადგენელი. როგორც საქართველოს მუდმივმა წარმომადგენელმა გაერთიანებული ერების ორგანიზაციაში, ალექსანდრე ლომაიამ 50-ზე მეტ სახელმწიფოსთან დაამყარა დიპლომატიური ურთიერთობები. 2011 წელს, საქართველოს მესამე პრეზიდენტმა მიხეილ სააკაშვილმა ალექსანდრე ლომაია წმინდა გიორგის სახელობის გამარჯვების ორდენით დააჯილდოვა. ვიკისაწყობში არის გვერდი თემაზე: ალექსანდრე ლომაია ალექსანდრე ლომაია — საქართველოს ბიოგრაფიული ლექსიკონი ↑ როგორ შეებრძოლება ახალი მინისტრი პრობლემებს?. „ამერიკის ხმა“ (9 ივნისი, 2016). ციტირების თარიღი: 30 სექტემბერი, 2019. ↑ ინტერვიუ საქართველოს განათლებისა და მეცნიერების მინისტრთან ალექსანდრე (კახა) ლომაიასთან. Aaf.ge. ციტირების თარიღი: 30 სექტემბერი, 2019. ↑ Кабинет Министров, или «фан-клуб» Михаила Саакашвили…. Новый регион (2008-01-26). დაარქივებულია ორიგინალიდან — 2013-01-30. ციტირების თარიღი: 2012-12-11. ↑ New Georgian UN envoy presents credentials to secretary general. Ria Novosti (2009-03-18). დაარქივებულია ორიგინალიდან — 2012-10-21. ციტირების თარიღი: 10 ივნისი, 2011. ↑ Aleksandre Lomaia Resigns. Georgianjournal.ge (27 ოტომბერი, 2012). დაარქივებულია ორიგინალიდან — 2019-09-29. ციტირების თარიღი: 30 სექტემბერი, 2019. ↑ „საქართველოს პრეზიდენტმა ალექსანდრე ლომაია წმინდა გიორგის სახელობის გამარჯვების ორდენით დააჯილდოვა“. www.saakashviliarchive.info. ციტირების თარიღი: 18 თებერვალი, 2021. შეამოწმეთ თარიღის პარამეტრი |access-date=-ში (დახმარება)
Chess.com

Chess.com — ჭადრაკის ონლაინ სივრცე და სოციალური ქსელი. Alexa-ს რეიტინგის მიხედვით, ეს არის ყველაზე პოპულარული და მრავალმომხმარებლიანი ონლაინ ჭადრაკის საიტი. Chess.com-ის პროექტია საბავშვო chesskid.com, რომელიც განკუთვნილია 14 წლამდე ბავშვებისთვის. Chesskid.com აწყობს ონლაინ ჩენპიონატებს ჭადრაკში, რომელიც აღიარებულია ამერიკის შეერთებული შტატების ჭადრაკის ფედერაციის მიერ. ოფიციალური საიტი ChessKid.com ↑ Chess.com: A Social Networking Site For...Well You Can Probably Guess. TechCrunch (2007-07-08). ციტირების თარიღი: 2013-11-30. ↑ Top Sites in:All Categories > Games > Board Games > Abstract > Battle Games > Chess. Alexa.com. დაარქივებულია ორიგინალიდან — 2014-01-29. ციტირების თარიღი: 2014-02-28. ↑ The United States Chess Federation - Nation's Top Chess Kids to Battle in Online Invitational. Uschess.org (2012-05-31). ციტირების თარიღი: 2013-11-30. ↑ Bay Area kids look to checkmate opponents from a computer screen. ContraCostaTimes.com (2013-06-15). ციტირების თარიღი: 2013-11-30.
მოჰამედ განუში

მოჰამედ განუში (არაბ. محمد الغنوشي; დ. 18 აგვისტო, 1941, სუსა, ტუნისი) — ტუნისელი პოლიტიკოსი, ტუნისის პრეზიდენტის მოვალეობის შემსრულებელი 2011 წლის 14-15 ნოემბერს, ტუნისის პრემიერ-მინისტრი 1999-2011 წლებში. ტუნისის რევოლუციის დროს პრეზიდენტი ზინ ელ-აბიდინ ბენ ალი გაიქცა ქვეყნიდან და 2011 წლის 14 ნოემბერს დატოვა პრეზიდენტის თანამდებობა. ტუნისის კონსტიტუციის 56-ე მუხლის მიხედვით პრეზიდენტის მოვალეობის შესრულება დაევალა პრემიერ-მინისტრ მოჰამედ განუშის. მოვალეობის შესრულებელი იყო ორი დღის განმავლობაში. 2011 წლის 27 თებერვალს გადადგა პრემიერ-მინისტრის თანამდებობიდან და გადავიდა ოპოზიციაში. Tunisian Government Official Website Transcript of Tunisian Prime Minister’s Announcement That He Has Assumed Power, The New York Times, 14 January 2011
ისტორიის მასწავლებელთა საქართველოს ასოციაცია

ისტორიის მასწავლებელთა საქართველოს ასოციაცია — საზოგადოებრივ საწყისებზე დაფუძნებული ისტორიკოსებისა და ისტორიის პედაგოგების გაერთიანება. დაფუძნდა 1997 წელს. 1998 წლიდან გახდა ისტორიის პედაგოგთა ევროპული ასოციაციების გაერთიანების, „ევროკლიოს“ წევრი, რამაც ხელი შეუწყო ასოციაციის უშუალო კავშირს მსგავს ევროპულ ასოციაციებთან და ევროპაში მიმდინარე პროექტებთან. ასოციაციის ძირითადი მიზანია ისტორიის დარგისა და ისტორიის სწავლების განვითარების ხელშეწყობა. საამისოდ ორგანიზაციას შემოკრებილი ჰყავს როგორც ადგილობრივი, ასევე უცხოური კადრები - პროფესორები, მასწავლებლები, ექსპერტები, ტრენერები. ასოციაციის მიერ განხორციელებული პროექტებია: „ტოლერანტობის მშენებლობა საქართველოში ისტორიის სწავლების გზით“. ისტორიის კაბინეტების გახსნა სკოლებში. საბავშვო არქეოლოგია. ასოციაციის თანამშრომლობა ქართულ ვიკიპედიასთან ერთდღიანი ვიკი-ბანაკი აფხაზეთის მეორე საჯარო სკოლაში ისტორიის მასწავლებელთა საქართველოს ასოციაციის ოფიციალური ვებ-გვერდი[მკვდარი ბმული] ↑ პროექტი „ტოლერანტობის მშენებლობა საქართველოში ისტორიის სწავლების გზით“.[მკვდარი ბმული] ↑ პროექტი "ისტორიის კაბინეტების გახსნა სკოლებში". სოფელი ებნისი. დუშეთის რაიონი. 2010 წლის 15 ნოემბერი.[მკვდარი ბმული] ↑ პროექტი "საბავშვო არქეოლოგია".[მკვდარი ბმული] ↑ თანამშრომლობა ვიკიპედიასთან[მკვდარი ბმული] ↑ 2017 წლის 13 მარტს ისტორიის მასწავლებელთა საქართველოს ასოციაციისა და ქართულენოვანი ვიკიპედიის ერთობლივი, ერთდღიანი ვიკი-ბანაკი შედგა.[მკვდარი ბმული]
რაიჯინი

რაიჯინი (იაპონ. 雷神?) — ელვის, ქუხილისა და ქარიშხლის ღმერთი შინტოიზმსა და იაპონურ მითოლოგიაში. მისი სახელი შედგება იაპონური სიტყვებისგან რაი (雷 — „ქუხილი“) და შინ (神 — „ღმერთი“ ან „კამი“). ჩვეულებრივ, იგი წარმოდგენილია, როგორც დემონის შესახედაობის სული, რომელიც უმეტესად, ტომოეს გამოსახულებიან დრუმებზე დაკვრით ქმნის ელვას. ის ასევე ცნობილია სახელებით: იაკუსა ნო იკაზუჩი ნო კამი: იაკუსა (八, რვა), იკაზუჩი (雷, ქუხილი) და კამი (神, სული ან ღვთაება) კამინარი-სამა: კამინარი (雷, ქუხილი) და -სამა (様, იაპონური პატივსაცემი მიმართვა, აღნიშნავს „ბატონს“, „მთავარს“) რაიდენ-სამა: რაი (雷, ქუხილი), დენ (電, ელვა) და -სამა (様, ბატონი) ნარუკამი: ნარუ (鳴, ჭექა–ქუხილი) და კამი(神, სული ან ღვთაება) რაიჯინი, ღვთაებრივი წყვილის იზანამისა და იზანაგის შვილი, იაპონიის შექმნამედე გაჩნდა. ლეგენდის თანახმად, ბუდამ რვა ღმერთს დარმის დაცვა დაავალა, რომელთა შორის ერთ–ერთი რაიჯინი იყო. ზოგი იაპონელი მშობელი შვილებს ჭექა-ქუხილის განმავლობაში ჭიპის დაფარვას ასწავლის. ეს განპირობებულია იაპონური რწმენით, რომლის მიხედვითაც რაიჯინი ბავშვების ჭიპსა და მუცელს ჭამს, სწორედ ამაზეა დამყარებული მშობლების სწავლება, რითაც ისინი შვილებს რაჯინის მსხვერპლად ქცევისგან იხსნიან. რაიჯინის მეწყვილეა დემონი რაიჯუ, იაპონურ ხელოვნებაში ფუჯინის სახელით ცნობილი ქარიშხლის ღმერთი. Netsuke: masterpieces from the Metropolitan Museum of Art, გამოფენის კატალოგი მეტროპოლიტენის ხელოვნების მუზეუმიდან. ↑ Ashkenazi, Michael (2003). Handbook of Japanese Mythology. ABC-CLIO, გვ. 236. ISBN 978-1-57607-467-1. ციტირების თარიღი: 2008-12-16.
ტუნისის დროშა

ტუნისის დროშა (არაბ. علم تونس) — ტუნისის ეროვნული სიმბოლო გერბთან და ჰიმნთან ერთად. დროშა მიღებულია 1831 წელს ტუნისის ბეის ალი ჰუსეინ II-ის ბრძანებით. 1959 წლის 1 ივნისს დროშა დამოუკიდებელი ტუნისის ეროვნულ სიმბოლოდ გამოცხადდა. 1999 წლის 30 ივნისს, შეიცვალა დროშის პარამეტრები, თუმცა პრაქტიკულად დროშის ვიზუალი არ შეცვლილა. დროშაზე გამოსახული ნახევარმთვარე და ხუთქიმიანი ვარსკვლავი ისლამის ტრადიციული სიმბოლოა, ასევე ითვლება წარმატების სიმბოლოდ. აღნიშნული სიმბოლოები გამოსული იყო ოსმალეთის იმპერიის დროშაზე. ტუნისი წლების განმავლობაში იყო იმპერიის ნაწილი, სიმბოლოები სწორედ ამ ისტორიულ კავშირს გამოხატავს. Hugon, Henri (1913). Les Emblèmes des beys de Tunis: Etude sur les Signes de l'autonomie Husseinite (fr). Paris: Leroux, გვ. 64. OCLC 962103.  Lux-Wurm, Pierre C.; Zaragoza, Martha (2001). Les drapeaux de l'islam: de Mahomet à nos jours (fr). Paris: Buchet-Chastel. ISBN 2-283-01813-7. OCLC 48449213.  ტუნისი
ტუნისის გერბი

ტუნისის გერბი (არაბ. شعار تونس) — ტუნისის ეროვნული სიმბოლო დროშასთან და ჰიმნთან ერთად. გერბი წარმოადგენს ოქროსფერ ფარს, რომელზეც ზემო ნაწილში გამოსახულია გემი, ქვემო ნაწილი გაყოფილია ორად, ერთ ნაწილში გამოსახულია ლომი ხმლით, ხოლო მეორე ნაწილში სასწორი. ფარის ცენტრში, გემის ქვემოთ არაბული წარწერაა „თავისუფლება, წესრიგი, სამართლიანობა“. გერბზე გამოსახულ ყველა სიმბოლოს თავისი მნიშვნელობა აქვს. ლომი აღნიშნავს წესრიგს, გემი - თავისუფლებას, ხოლო სასწორი - სამართლიანობას. გემი ასევე აღნიშნავს კავშირს ისტორიასთან, ვინაიდან ტუნისი ძველი კართაგენის ტერიტორიაზე მდებარეობს ხოლო კართაგენელები ცნობილი იყვნენ თავიანთი მეზღვაურობით. გერბის ფარის ზემოთ გამოსახულია ისლამის სიმბოლო ნახევარმთვარე და ვარსკვლავი. პირველი გერბი მიიღეს დამოუკიდებლობის გამოცხადებიდან მალევე 1956 წლის 21 ივნისს. გერბის პირველი ვერსია უმნიშვნელოდ განსხვავდებოდა თანამედროვე ვერსიისაგან. პირვანდელ გერბზე დამატებული იყო დროშა და ისრები, ხოლო ლომის და სასწორის მდებარეობა თანამედროვე ვერსიის პირუკუ ვარიანტი იყო. 1987 წელს გერბის სამფეროვანი ფარი გახდა ერთფეროვანი და მიიღო თანამედროვე სახე. ტუნისის გერბი და ემბლემა[მკვდარი ბმული]
დილრუბა სულთანი

დილრუბა სულთანი (1594 – 1623) — ოსმალეთის პრინცესა. მეჰმედ III-ს (1595-1603) და ჰალიმე სულთნის ქალიშვილი, აჰმედ I-ის (1603-1617) და მუსტაფა I-ის (1617-1618/1622-1623) და, მურად IV-ის (1623-1640) მამიდა. მისი სახელი უცნობია, თუმცა რამდენიმე თანამედროვე ინფორმაციის თანახმად, რომ მისი სახელი იყო დილრუბა სულთანი, ან დილ-ბერ სულთანი, იგი დაიბადა მანისაში 1594 წელს. იგი იყო მეჰმედ III-ის და მისი აფხაზი ცოლის ჰალიმე სულთნის ქალიშვილი. იგი გარკვეულწილად გავლენიანი იყო ჰარამჰანებში მისი ძმების მმართველობის დროს. განსაკუთრებით აჰმედ I-ის მმართველობის ბოლო წლებში და მუსტაფა I-ის მმართველობისას, როცა იგი მოქცეული იყო დედამისის — ჰალიმე სულთნის და მისი მეუღლის — ქარა დავუდ ფაშას კონტროლის ქვეშ.  მისი მეუღლე დავუდ ფაშა მოკლე დროით, მუსტაფა I-ის მმართველობისას (1617-1618) დანიშნული იყო კაპუდან ფაშად. 1622 წლის 20 მაისს დაინიშნა დიდ ვეზირად 1623 წლის იანვრამდე. შეეძინა ორი შვილი, ერთი ვაჟი და ერთი ქალიშვილი. მისი ცხოვრება უცნობია, მას შემდეგ, რაც მისი მეუღლე გარდაიცვალა, ზოგიერთი ამბობს, რომ იგი მეორედ გათხოვდა, ხოლო ზოგიერთი ამბობს, რომ იგი გარდაიცვალა 1623 წელს. 2016 წლის ტელესერიალ „დიდებული საუკუნე: ქიოსემში“, დილრუბა სულთანს განასახიერებს თურქი მსახიობი იოიქუ ქარაიელი. Gendered Domains: Rethinking Public and Private in Women's History : Essays ...Dorothy O. Helly, Susan Reverby The Imperial Harem: Women and Sovereignty in the Ottoman Empire. Leslie P. Peirce Evliya Çelebi: The Intimate Life of an Ottoman Statesman, Melek Ahmed Pasha (1588-1662) http://www.uskudar.bel.tr/tr-tr/hizmet/rehber/sayfalar/Rehber-Detay-Icerik.aspx?GuideID=10&SubID=80&ContentID=19280 დაარქივებული 2014-05-20 საიტზე Wayback Machine.
Blur (ჯგუფი)

Blur — ინგლისური როკ ჯგუფი. იგი ჩამოყალიბდა 1989 წელს და ატარებდა სახელს Seymour. ჯგუფის წევრები არიან: დეიმონ ოლბარნი (ვოკალი), გრემ კოქსონი (გიტარა), ალექს ჯეიმზი (ბას გიტარა) და დეივ რაუნტრი (დასარტყმელი საკრავები). ჯგუფის სადებიუტო ალბომი Leisure (1991) ჟანრების Madchester და shoegazing ელემენტებს ითავსებს. შემდგომში ჯგუფის სტილმა განიცადა სხვა ცნობილი კოლექტივების (პინკ ფლოიდი, The Kinks, The Who, The Beatles, XTC) გავლენა, რაც შეიმჩნევა ალბომებზე Modern Life Is Rubbish (1993), Parklife (1994) და The Great Escape (1995). ჟანრ ბრიტპოპის პოპულარიზაციას როგორც წესი, სხვა მუსიკოსებთან ერთად Blur-ს მიაწერენ. მან ბრიტანეთში დიდი წარმატება მოიპოვა და მნიშვნელოვან კონკურენციას უწევდა ჯგუფს Oasis. ამ მოვლენას „ბრიტპოპის ბრძოლა“ ეწოდა. შემდეგი ალბომის, Blur ჩაწერისას ჯგუფი იყენებდა განსხვავებულ მუსიკალურ ელემენტებს, როგორიც იყო ამერიკული ინდი როკ ჯგუფები მუსიკა. აშშ-ში ოთხეულს მნიშვნელოვანი წარმატება მოუტანა სინგლმა „Song 2“, იმავე ალბომიდან. შემდეგ ალბომზე, 13 (1999) ჯგუფის წევრები ელექტრონული მუსიკის შთაგონებით ახალ ცდებს ატარებდნენ. ოლბარნი, რომელიც სიმღერების ტექსტების ავტორი იყო, სულ უფრო და უფრო პირადულ ტექსტებს წერდა. 2002 წლის მაისში მეშვიდე სტუდიური ალბომის Think Tank ჩაწერისას კოქსონმა ჯგუფი დატოვა. ალბომი 2003 წელს გამოიცა. მასში შეიმჩნევა ელექტრონული ჟღერადობა და უფრო გიტარის უფრო მინიმალისტური ნამუშევარი. ალბომით აღინიშნა ოლბარნის მზარდი ინტერესი ჰიპ ჰოპისა და აფრიკული მუსიკისადმი. 2003 წელს კოქსონის გარეშე გამართული ტურნეს შემდეგ ჯგუფს სტუდიაში ან საკონცერტო გამოსვლებით არ უმუშავია, ვინაიდან მისი წევრები სხვა პროექტებში მონაწილეობდნენ. 2009 წელს ისინი კვლავ გაერთიანდნენ, კოქსონთან ერთად, წარმატებული საკონცერტო გამოსვლების სერიისთვის. მთავარი სტატია: Blur-ის დისკოგრაფია. Leisure (1991) Modern Life Is Rubbish (1993) Parklife (1994) The Great Escape (1995) Blur (1997) 13 (1999) Think Tank (2003) The Magic Whip (2015) The Ballad of Darren (2023) ოფიციალური საიტი Blur კინოფილმების ინტერნეტ-მონაცემთა ბაზაში Blur Facebook-ზე Blur Twitter-ზე Blur საიტზე MySpace
სოკოლკის ბრძოლა

სოკოლკის ბრძოლა — ბრძოლა გაიმართა 1709 წლის 11 (22) აპრილს (12 აპრილი შვედური კალენდრის მიხედვით), ჩრდლოეთის ომის პერიოდში, უკრაინაში შვედეთის და რუსეთის ჯარებს შორის. შვედების მხარეს ასევე იბრძოდნენ ზაპოროჟიის კაზაკები. 1709 წლის კამპანიაში კარლ XII-ის შვედეთის ჯარი მოქმედებდა უკრაინაში, ამ დროს შვედების მხარეს გადავიდნენ ჰეტმანი ივან მაზეპა კოსტ გარდიენკოს ზაპოროჟიის კაზაკების ნაწილით. რუსები თავს არიდებნენ დიდ ბრძოლას, თუმცა აწარმოებდნენ „მცირე ომს“ და რეგულარულად ესხმოდნენ შვედების ცალკეულ რაზმებს. 1709 წლის აპრილის დასაწყისში კარლ ევალდ რენე გენერალ-ლეიტენანტის კავალერიის კორპუსი გაემართა „მტრის თავდაცვის დასათვალიერებლად“ და „ზაპოროჟიების გადასაბირებლად“. რუსების წინააღმდეგ შვედებმა გენერალ-მაიორის კარლ გუსტავ კრუზეს კავალერია გამოგზავნეს კაზაკებთან ერთად. ოთხი ათასმა შემატებულმა კაზაკმა შვედეთის რეგულარულ რაზმზე არასასურველი შთაბეჭდილება დატოვა: „გაუნათლებელი და უსარგებლო ხალხი, მესამედს არ ჰქონდა იარაღი,მხოლოდ მოკლე შუბები და ცელი ბოძებზე“. იარაღის ურემზე შემოგდებისას, ორი ათასი კაზაკი „მოდიოდა როგორც დიდი ცხვრის ფარა“ მათ გვერდით კი 2,5 ათასი შვედი კავალერი. ისინი იმდენად დაიღალნენ ღამის მარშში, რომ შვედებმა ბრძოლამდე დატოვეს თავიანთი მხედრობის ნახევარი მათი დაფარვისთვის. 1709 წლის 11 (22) აპრილს (12 აპრილი შვედური კალენდრის მიხედვით) შვედებმა გამოიყენეს ნისლი და უეცრად თავს დაესხნენ რუსების კარლ ევალდ რენეს კავალერიის კორპუსს და მიიწყვდიეს ის მდინარესთან. ზაპოროჟიის კაზაკებმა დაიწყეს რუსი კოლონიის გაძარცვა, უარი თქვეს დამორჩილებოდნენ გენერალ კრუზეს. რენემ შეძლო წესრიგის განახლება და გარღვევაზე წავიდა. შვედები წერდნენ რომ, რუსებს 11 მილის მანძილზე უთვალთვალებდნენ, ამის მიუხედავად რუსების დანაკარგს წარმოადგენდა 400 დაშავებული და 1000 დაზარალებული. თვითონ შვედები თვლიდნენ, რომ დანაკარგს 290 ადამიანი, როგორც დაშავებულები ისე დაზარალებულები. რენემ თავის მხრივ განაცხადა მოგების და 800 გარდაცვლილი შვედის შესახებ (მათ შორის პოლკოვნიკი ჰილდენშტერნი), ასევე ხელთ იგდეს 4 იარაღი. თავისი დანაკარგი 50 ადამიანად შეაფასა. ბრძოლას არშეუცვლია სტრატეგიული სიტუაცია. კარლ XII-ის ჯარმა გადაინაცვლა მდ. ვორსკლის მარჯვენა სანაპიროზე და მალევე დაიწყო პოლტავის ალყაში მოქცევა. В. А. Артамонов Полтавская битва и Восточная Европа, Журнал «Золотой Лев» № 213—214 — издание русской консервативной мысли. А. Б. Широкорад. Мифы и реалии Полтавской битвы. 2010 год.[მკვდარი ბმული] ↑ 1.0 1.1 А. Б. Широкорад. Мифы и реалии Полтавской битвы. 2010 год. ↑ В. А. Артамонов. Осада Полтавы в 1709 году (по шведским источникам), Вопросы Истории, 2004-11-30VPI -No.011
The Elder Scrolls V: Skyrim – Dawnguard

The Elder Scrolls V: Skyrim – Dawnguard არის ღია სამყაროს მოქმედებითი როლური ვიდეო თამაშის The Elder Scrolls V: Skyrim-ის ედონი, შემუშავებული Bethesda Game Studios-სა და გამოცემული Bethesda Softworks-ის მიერ. Xbox 360-ის ვერსია ინგლისურენოვან ქვეყნებში გამოვიდა 2012 წლის 26 მაისს, საფრანგეთში, გერმანია, იტალიასა და ესპანეთში – 2012 წლის ივლისის შუა რიცხვებში, Microsoft Windows-ზე გამოიცა Steam-ის მეშვეობით 2012 წლის 2 აგვისტოს, ხოლო Playstation 3-ის ვერსია - 2013 წლის 26 თებერვალს. ორიგინალი თამაშის The Elder Scrolls V: Skyrim-ის მსგავსად, Dawnguard-ში წარმოდგენილია ღია სამყაროს გეიმპლეი, სადაც შესაძლებელი არის თამაშის სამყაროში თავისუფლად გადაადგილება, ძირითადი დავალებების განუსაძღვრელი ვადით გადადება და საკუთარი პერსონაჟის შექმნა. მასში დამატებული არის ახალი ტერიტორიები, საბრძოლო იარაღები, ჯავშანი და დრაკონის ყვრილი. თამაშის სიუჟეტი მიმდინარეობს ორგანიზაცია "განთიადის მცველების" გარშემო, რომლის მიზანი არის ხელი შეუშალოს ძლევამოსილ ვამპირთა კლანის, ვოლკიჰარის დაბრუნებას. ვოლკიჰარის ლიდერი ლორდი ჰარკონი გეგმავს ძველი გრაგნილების გამოყენებით მთლიანად გაანადგუროს მზე. მოთამაშეს ეძლევა არჩევანის საშუალება - შეუერთდეს ორგანიზაცია "განთიადის მცველებს", თუ გახდეს ვამპირების კლანის წევრი. საერთო ჯამში თამაშმა მიიღო დადებითი შეფასებები კრიტიკოსებისგან. საერთო განხილვების საიტ GameRankings-ზე , Xbox 360-ის ვერსია ფლობს 76.16%, PC ვერსია - 68.80% და PS3-ის ვერსია 77.40%. რაც შეეხება Metacritic-ს შედეეგები ამგვარად გადანაწილდა: Xbox 360 – 73 %, PC – 66/100 და PS3 – 79/100. Skyrim Hearthfire Dragonborn ოფიციალური საიტი ↑ [Now Available on PSN: Dragonborn | Bethesda Blog. დაარქივებულია ორიგინალიდან — 2016-04-16. ციტირების თარიღი: 2016-07-08. Now Available on PSN: Dragonborn | Bethesda Blog] ↑ 2.0 2.1 Sipple, Brian. (January 18, 2013) 'Skyrim's' 'Dragonborn,' 'Hearthfire' & 'Dawnguard' Finally Confirmed for February PS3 Releasework=GameRant.com. ციტირების თარიღი: 21.01.2013. ↑ 3.0 3.1 GS News - All Skyrim DLC coming to PS3 next month. GameSpot.com (January 18, 2013). ციტირების თარიღი: 21.01.2013. ↑ The Elder Scrolls V: Skyrim - Dawnguard for Xbox 360. GameRankings (2012-06-26). ციტირების თარიღი: 2013-09-09. ↑ The Elder Scrolls V: Skyrim - Dawnguard for PC. GameRankings (2012-08-02). ციტირების თარიღი: 2013-09-09. ↑ The Elder Scrolls V: Skyrim - Dawnguard for PlayStation 3. GameRankings (2013-02-26). ციტირების თარიღი: 2013-09-09. ↑ The Elder Scrolls V: Skyrim - Dawnguard for Xbox 360 Reviews. Metacritic (2012-06-26). ციტირების თარიღი: 2013-09-09. ↑ The Elder Scrolls V: Skyrim - Dawnguard for PC Reviews. Metacritic. ციტირების თარიღი: 2013-09-09. ↑ The Elder Scrolls V: Skyrim - Dawnguard for PlayStation 3 Reviews. Metacritic (2013-02-26). ციტირების თარიღი: 2013-09-09.
დიუნეკილენეს ბრძოლა

დიუნეკილენეს ბრძოლა — საზღვაო ბრძოლა,რომელიც მოხდა 1716 წლის 8 ივლისს ჩრდილოეთის დიდი ომის დროს,მაშინ როცა დანიურ-ნორვეგიულმა ძალებმა ტორდენშელდის მეთაურობით დაატყვევეს დიუნეკილე-ფიორდში (სტრომსდატის ჩრდილოეთით, შვეიცარიის დასავლეთ სანაპიროზე) და აგემეს ისეთი დამარცხება,რომელიც შვეიცარიულ ძალებს შეესაბამებოდა. ტორდენშელდის ჯარში 80 პროცენტი მეზღვაურების და 90 პროცენტი მეომრების იყვნენ ნორვეგიელები. შვეიცარიულ რაზმს გემებით გადაყავდათ ჯარი გოტებორგიდან ფრედრიკსტადში. დანიურ-ნორვეგიულმა ფლოტმა დაამარცხა შვედები, რომელთა საბრძოლო გემები განაწილებული იყო თავდაცვით პოზიციებზე, ამავდროულად მათ გაანადგურეს მცირე ზომის ფორტი, რომელიც შეიარაღებული იყო ექვსი 12-ფუნტიანი იარაღით. მას შემდეგ რაც ყველაზე დიდმა შვეიცარიულმა გემმა Stenbock-მა აღმართა დროშა, მსუბუქი გემები ეკიპაჟმა სანაპიროზე დატოვა. მოახლოებულმა შვეიცარიულმა ჯარმა ტორდენშელდს საშუალება მისცა უკან დახეულიყო რამდენიმე შვეიცარიულ გემთან ერთად, დანარჩენი გემები კი დაწვეს. დანიურ-ნორვეგიულმა რაზმმა ბრძოლის დროს დაკარგა 76 ადამიანი, მათ შორის იყვნენ როგორ მოკლულები, ასევე დაჭრილები. Adamson, Hans Christian Thunderbolt;: The spectacular career of Peter Wessel, Norway's greatest sea hero (Chilton Co., Book Division. 1959) Andersson, R.C. Naval Wars in the Baltic 1522-1850 ( Francis Edwards Ltd. 1969) ISBN 978-0-902476-00-4 Bergersen, Olav "Tordenskiolds Brev" (Universitetsforlaget, Trondheim 1963) Bjerg, Hans Christian Tordenskiold: Glimt af Wessel (Borgan. 1990) ISBN 978-87-7466-181-8 Christiansen, Per Jeg vil synge om en helt: et biografisk skrift i anledning 300-arsjubileet for Peter Wessel Tordenskiolds fødsel (Ringve museum. 1990) ISBN 978-82-990305-5-7 Kavli, Guthorm I Tordenskjolds Kjølvann (Schibsted. 1990) ISBN 82-516-1352-3
ფუჯინი

ფუჯინი (იაპონ. 風神?) — იაპონური ქარიშხლის ღმერთი, დაბადებისა და სიკვდილის ქალღმერთის იზანამის შვილი. ერთ–ერთი შინტოს უძველესი ღმერთებიდან. ის წარმოადგენს საშიშ გრძნეულ დემონს, წითელთავა და მწვანე კანის მქონე ჰუმანოიდს, რომელსაც ლეოპარდის ტყავი აცვია და მხრებზე ქარიშხლის დიდი ტომარა აქვს მოკიდებული. ფუჯინი იაპონურ ხელოვნებაში გვხვდება რაიჯინთან ერთად, როგორც ელვის, ქარიშხლისა და ჭექა-ქუხილის ღმერთი. ის მოხსენებულია კოჯიკის წყაროში. Boardman, John (1994). The Diffusion of Classical Art in Antiquity. Princeton, NJ: Princeton University Press. ISBN 0-691-03680-2.  Tokyo Kokuritsu Hakubutsukan; Hyogo Kenritsu Bijutsukan (2003). Alexander the Great : East-West cultural contacts from Greece to Japan. Tokyo: Tokyo Kokuritsu Hakubutsukan. OCLC 53886263.  Bopearachchi, Osmund (2003). De l'Indus à l'Oxus, Archéologie de l'Asie Centrale (French). Lattes: Association imago-musée de Lattes. ISBN 2-9516679-2-2.  Errington, Elizabeth (1992). The Crossroads of Asia : transformation in image and symbol in the art of ancient Afghanistan and Pakistan. Cambridge: Ancient India and Iran Trust. ISBN 0-9518399-1-8.
The Elder Scrolls V: Skyrim – Dragonborn

The Elder Scrolls V: Skyrim – Dragonborn — ღია სამყაროს მოქმედებითი როლური ვიდეო თამაშის The Elder Scrolls V: Skyrim-ის ფართომასშტაბიანი დამატება. Dragonborn შეიმუშავა Bethesda Game Studios-მა და გამოსცა Bethesda Softworks-მა. Xbox 360-ის ვერსია გამოვიდა Xbox Live Marketplace-ის მეშვეობით 2013 წელს, Microsoft Windows-ის ვერსია გამოიცა 2013 წლის 5 თებერვალს, ხოლო PlayStation 3-ის ვერსია - 2013 წლის 12 თებერვალს. თამაშზე მუშაობა დაიწყო 2012 წელს. 2 ნოემბერს Bethesda Softworks-მა თავისი Twitter-ის პროფილზე გამოაქვეყნა ინფორმაცია, რომ ოფიციალური ტრეილერს გაასაჯაროებდნენ 5 ნოემბერს. Bethesda-ზე დაყრდნობით, დამატებაში შეტანილი იქნებოდა ახალი ტერიტორია სოლსთჰეიმი, აბჯარი და სხვადასხვა ტიპის იარაღები. დრაკონდაბადებულის გეიმპლეის სტილი არის სკაირიმის მსგავსი; ღია სამყაროს დიზაინი მოთამაშეს საშუალებას აძლევს თავისუფლად გადაადგილდეს თამაშის სამყროს ნებისმიერ წერტილში, გამოიკვლიოს ტერიტორიები, შეასრულოს კუესტები ან გადადოს ისინი განუსაზღვრელი ვადით, შექმნას პერსონაჟი და ა.შ. მასში ასევე დამატებული არის ახალი სახის მტრები, ლოკაციები, ჯავშანი, იარაღები და რაც ყველაზე მთავარია დაემატა დრაკონის გაწრთვნისა და მისი მშევეობით გადაადგილების შესაძლებლობა. სიუჟეტი ვითარდება პერსონაჟის გარშემო, რომლის მიზანია პირველი დრაკონდაბადებულის მირააკის მიზნების ჩაშლა და მისი დამარცხება. თამაშის მოქმედება სოლსთჰეიმის კუნძულზე მიმდინარეობს, რომელიც ასევე ფიგურირებს The Elder Scrolls-ის რიგით მესამე ნაწილის Morrowind-ის დამატება Bloodmoon-ში. Dragonborn დადებითად მიმიღო სათამაშო პრესამ. საერთო შეფასების საიტ GameRankings-ზე თამაშის Xbox 360-ის ვერსია ფლობს 82.54%, PC ვერსია - 82.67% და PS3-ის ვერსია - 83.33%. ხოლო რაც შეეხება Metacritic-ს, Xbox 360-ის ვერსიას დაუწერა 82/100, PC ვერსიას - 83/100, ხოლო PS3-ის ვერსიას - 82/100. Skyrim Dawnguard Hearthfire The Elder Scrolls ოფიციალური საიტი ↑ The Dragonborn Comes in February (and Hearthfire & Dawnguard, too), Bethesda Blog. Bethblog.com. ციტირების თარიღი: 2013-01-18. ↑ Bethesda Confirms Skyrim Dragonborn DLC. IGN. ციტირების თარიღი: 2013-01-18. ↑ The Elder Scrolls V: Skyrim - Dragonborn for Xbox 360. GameRankings (2012-12-04). ციტირების თარიღი: 2013-09-04. ↑ The Elder Scrolls V: Skyrim - Dragonborn for PC. GameRankings (2013-02-05). ციტირების თარიღი: 2013-09-04. ↑ The Elder Scrolls V: Skyrim - Dragonborn for PlayStation 3. GameRankings (2013-02-12). ციტირების თარიღი: 2013-09-04. ↑ The Elder Scrolls V: Skyrim - Dragonborn for Xbox 360 Reviews. Metacritic (2012-12-04). ციტირების თარიღი: 2013-09-04. ↑ The Elder Scrolls V: Skyrim - Dragonborn for PC Reviews. Metacritic. ციტირების თარიღი: 2013-09-04. ↑ The Elder Scrolls V: Skyrim - Dragonborn for PlayStation 3 Reviews. Metacritic (2013-02-12). ციტირების თარიღი: 2013-09-04.